als_Latn dik_Latn ron_Latn
Kompania rajonale e ujësjellësit “Hidroregjioni Jugor” ka raportuar se në tre muajt e parë të këtij viti ka falur rreth 400 mijë euro nga borxhet e konsumatorëve.
Një gjë e tillë, sipas zyrtarëve të kësaj ndërmarrjeje publike, është realizuar pas fillimit të zbatimit të fazës së dytë të Ligjit për faljen e borxheve, shkruan sot “Koha Ditore”.
Në pasqyrën e faljes së borxheve, të prezantuar në kuadër të raportit tremujor të punës së “Hidroregjionit Jugor”, shkruan se në katër komunat ku operon kompania janë nënshkruar mbi 1 mijë e 900 kontrata për faljen e borxheve.
“Shuma e kontraktuar në total është 636 mijë euro. Shuma e arkëtuar është 93 mijë e 350 euro. Shuma e falur është 399 e 250 euro”, shkruan në raport. Kjo kompani ofron shërbime në katër komuna të rajonit jugor të Kosovës.
“Hidroregjoni…” në Komunën e Prizrenit ka nënshkruar 1 mijë e 774 kontrata, ku shuma e kontraktuar është mbi 575 mijë euro, shuma e arkëtuar është mbi 87 mijë euro dhe shuma e falur është afër 374 mijë euro.
als_Latn als_Latn als_Latn als_Latn als_Latn